

**2002 жылдың сәуір-маусымында және қазан-желтоқсанында облыс аумағындағы Қазақстан Республикасының азаматтарын мерзімді әскери қызметке шақыруды ұйымдастыру туралы**

***Күшін жойған***

Бірлескен шешімі Солтүстік Қазақстан облыстық мәслихаты және облыс әкімінің 2002 жылғы 19 сәуірдегі N 17/10-5. Солтүстік Қазақстан облысының Әділет басқармасында 2002 жылдың 20 мамырында N 639 тіркелді. Күші жойылды - Солтүстік Қазақстан облысы әкімінің 2011 жылғы 26 қыркүйектегі N 27 Шешімімен

      Ескерту. Күші жойылды - Солтүстік Қазақстан облысы әкімінің 2011.09.26 N 27 Шешімімен

      "Жалпыға бiрдей әскери мiндеттiлiк және әскери қызмет туралы" Z939000\_ Қазақстан Республикасының 1993 жылғы 19 қаңтардағы Заңының 13 бабына сәйкес және "Белгiленген әскери қызмет мерзiмiн өткерген мерзiмдi әскери қызметтегi әскери қызметшiлердi запасқа шығару және Қазақстан Республикасының азаматтарын 2002 жылдың сәуір-маусымында және қазан-желтоқсанында мерзiмдi әскери қызметке кезекті шақыру туралы" U020844\_ Қазақстан Республикасы Президентiнiң 2002 жылдың 8 сәуірдегі N 844 Жарлығын жүзеге асыру мақсаттарында облыстық мәслихат пен облыс әкімі ШЕШТІ:

      1. Шақыру күніне дейін 18 жасқа толған, мерзiмдi әскери қызметке шақырудан босатылуға немесе кейiнге қалдыруға құқы жоқ ер азаматтар, сондай-ақ, шақыруды кейiнге қалдыру құқығынан айырылған азаматтар 2002 жылдың сәуір-маусымында, қазан-желтоқсанында Қазақстан Республикасының Қарулы Күштерiне, басқа да әскерлер мен әскери құрамаларға мерзiмдi әскери қызметке шақыру ұйымдастырылсын.

      2. Облыстың шақыру комиссиясының құрамы қосымшаға сәйкес бекітілсін.

      3. Петропавл қаласы мен аудандар әкіміне:

      1) аудандар мен қаланың жергілікті өкілетті органдарымен бірлесе отырып, әскери комиссариаттар арқылы мерзімдік әскери қызметке шақыру ұйымдастырылсын және қамтамасыз етілсін;

      2) аудандық және қалалық шақыру комиссиясының құрамы және шақыруды жүргізу кестесі бекітілсін;

      3) шақыру комиссиясының жұмысы үшін әскери комиссариаттар үй-жаймен қамтамасыз етілсін;

      4) шақыру комиссиясынан өту және әскерге аттандыру үшін азаматтардың әскери комиссариаттарға ұйымдасқан түрде келулері қамтамасыз етілсін, осы мақсаттар үшін құлақтандыру және әскерге шақырылғандарды іздестіру тобы бөлінсін;

      5) қажетті санда техникалық қызметкерлер мен көлік бөлінсін;

      6) көрсетілген іс-шараларды орындаумен байланысты шығындар көрсетілген іс-шараларға бөлінген ассигнация шегінде жергілікті бюджет есебінен іске асырылсын.

      4. Денсаулық сақтау департаментіне:

      1) Петропавл қаласындағы облыстық жинау пунктіндегі медициналық комиссияның жұмысы қамтамасыз етілсін:

      2) шақырылушыларды медициналық куәлендіру жөніндегі комиссия дәрігер-мамандармен, әсіресе тар саладағы мамандармен жинақталсын;

      3) шақырту комиссиясымен жіберілген азаматтарды медициналық зерттеу үшін емдеу-профилактикалық мекемелерде орындар көзделсін.

      5. Ішкі істер басқармасына:

      1) шақыру комиссиясының құрамына Петропавл қаласының басшылығы және аудандық ішкі істер бөлімі құрамынан лауазымды тұлғалары енгізілсін;

      2) азаматтарды шақыру кезеңінде әскери комиссариатпен байланысты әрекеттер ұйымдастырылсын, шақыру пункттерінде тәртіп пен тәртіптілік қамтамасыз етілсін;

      3) шақырту кезеңінде облыстық жинау пунктінде тәулік бойы кезекшілік ететін полиция наряды бөлінсін, темір жол стансасы, жас толықтырушыларды әскерге жинау және аттандыру орындарына күшейтілген нарядтарды бөлу қамтамасыз етілсін;

      4) азаматтардың шақыру пункттеріне келуіне бақылау жүргізілсін, шақырудан жасырынып қалуға жол берілмесін.

      6. Петропавл қаласының әкімі облыстық жинақтау пунктінде шақырылушыларды ыстық тамақпен қамтамасыз етсін, сондай-ақ азық-түлік және өнеркәсіптік тауарларды сатуды ұйымдастырсын.

      7. Мәдениет департаменті шақыру пункттерінде көркемөнерпаздар

ұжымының өнерін және әскери-патриоттық тақырыптарға кинофильмдер

көрсетуді ұйымдастырсын.

     8. Туризм және спорт басқармасы облыстық жинақтау пунктінде

спорттық-бұқаралық іс-шаралар, шақырылушылардың жалпы даярлығына тексеру

ұйымдастырсын.

     9. Шешімнің орындалуын бақылау облыс әкімінің орынбасары С.В.Развинге

жүктелсін.

     Облыстық мәслихаттың                      Облыс әкімі

     XVII сессиясының төрағасы

                                     Облыстық мәслихат пен облыс әкімінің

                                           2002 жылғы 19 сәуірдегі

                                              N 17/10-5 шешіміне

                                                   ҚОСЫМША

                   Облыстық шақыру комиссиясының

                             ҚҰРАМЫ

  РАЗВИН                             - облыс әкiмiнiң орынбасары,

  Сергей Владимирович                комиссия төрағасы

  АМАНГЕЛДИЕВ                        - облыстық әскери комиссар,

  Талғат Бекмұратұлы                 төрағасының орынбасары

                       Комиссия мүшелерi:

  ӘКIМХАНОВ

  Халел Қайроллаұлы                  - облыс әкiмi аппаратының басшысы

  КРИВОШЕЕВА                         - облыстық аурухананың медбибiсi,

  Зоя Ивановна                       комиссия хатшысы

  КСЕНЕВ                             - облыстық әскери комиссариатының

  Олег Викторович                    шақыру бөлімінің бастығы

  МАҒЗҰМОВ                           - денсаулық сақтау департаментi

  Азамат Белгiбайұлы                 бастығының орынбасары

  РУДЫЙ                              - облыстық әскери комиссариаттың

  Петр Васильевич                    дәрiгер-терапевтi

  СҰЛТАНОВ                           - облыстық iшкi iстер басқармасы

  Талғат Дүйсенұлы                   бастығының орынбасары

     (Маман: Ысқақова Д.Қ.)

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК